

**UAB „MOBILITY ROBOTICS“**

(Juridinio asmens kodas 305455396, buveinė Panevėžys, Keramikų g. 1, tel.: +370 (652) 34900)

***KONKURSO* SĄLYGOS**

***IT KONSULTACINIŲ PASLAUGŲ PIRKIMAS***

**TURINYS**

[**1.** **BENDROSIOS NUOSTATOS** 2](#_Toc297898747)

[**2.** **PIRKIMO OBJEKTAS** 2](#_Toc297898748)

[**3.** **TIEKĖJŲ KVALIFIKACIJOS REIKALAVIMAI** 2](#_Toc297898749)

[**4.** **PASIŪLYMŲ RENGIMAS, PATEIKIMAS, KEITIMAS** 5](#_Toc297898750)

[**5.** **KONKURSO SĄLYGŲ PAAIŠKINIMAS IR PATIKSLINIMAS** 6](#_Toc297898751)

[**6.** **PASIŪLYMŲ NAGRINĖJIMAS IR VERTINIMAS** 6](#_Toc297898752)

[**7.** **PASIŪLYMŲ ATMETIMO PRIEŽASTYS** 9](#_Toc297898753)

[**8.** **Derybos** 9](#_Toc297898754)

[**9.** **SPRENDIMAS DĖL LAIMĖTOJO NUSTATYMO** 10](#_Toc297898755)

[**10.** **PIRKIMO SUTARTIES SĄLYGOS** 10](#_Toc297898756)

[**11.** **Baigiamosios nuostatos** 11](#_Toc297898757)

[**12.** **Priedai** 11](#_Toc297898758)

1. **BENDROSIOS NUOSTATOS**
	1. *UAB “Mobility Robotics”* (toliau vadinama – Pirkėjas) įgyvendindama projektą "***Centralizuota parkavimo valdymo platforma***" (Nr. 13.1.1-LVPA-K-856-01-0038), bendrai finansuojamą Europos Sąjungos struktūrinių fondų ir Lietuvos Respublikos lėšomis numato įsigyti: *IT konsultacines paslaugas/ mokymų paslaugas - serverių architektūros ir debesų infrastruktūros implementacijos klausimais, ruošiant Privačių parkavimo vietų dalinimosi platformos prototipo, Integracijos su valstybinėmis parkavimo rinkliavos platformomis ir Centralizuotos parkavimo rinkliavos sistemos prototipo serverių techninės architektūros planus, klausimais*.
	2. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės).
	3. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei *konkurso* sąlygomis (toliau – konkurso sąlygos).
	4. Skelbimas apie pirkimą paskelbtas Europos Sąjungos fondų investicijų svetainėje [www.esinvesticijos.lt](http://www.esinvesticijos.lt)*.*
	5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461.1 punkte nustatyta tvarka[[1]](#footnote-1).
	7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: *IT sistemų architektas Ričardas Čepas, elektroninio pašto* *adresas*: mobilityroboticsLT@gmail.com
2. **PIRKIMO OBJEKTAS**
	1. Perkamos[[2]](#footnote-2) *IT konsultacinės paslaugos/ mokymų paslaugos - serverių architektūros ir debesų infrastruktūros implementacijos klausimais, ruošiant Privačių parkavimo vietų dalinimosi platformos prototipo, Integracijos su valstybinėmis parkavimo rinkliavos platformomis ir Centralizuotos parkavimo rinkliavos sistemos prototipo serverių techninės architektūros planus, klausimais,* kurių savybės nustatytos pateiktoje techninėje specifikacijoje (priedas Nr. 1).
	2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
	3. Šis pirkimas į dalis neskirstomas, todėl pasiūlymas turi būti pateiktas visam nurodytam *paslaugų* kiekiui.
	4. Paslaugos turi būti suteiktos per 2 (du) *mėnesius* nuopirkimo sutarties pasirašymo dienos. Sutarties vykdymo terminas galės būti pratęstas dar iki 2 (dviejų) mėnesių, šalių rašytiniu susitarimu, atsiradus nenumatytoms aplinkybėms.
	5. *Paslaugų suteikimo vieta* – *Lietuva*.
3. **TIEKĖJŲ KVALIFIKACIJOS REIKALAVIMAI[[3]](#footnote-3)**

3.1 Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

* + 1. **Bendrieji tiekėjų kvalifikacijos reikalavimai**

| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.1.1 | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Tiekėjo, neatitinkančio šio reikalavimo, pasiūlymas atmetamas. | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama tinkamai patvirtinta dokumento kopija\* ***arba***pateikiamas laisvos formos tiekėjo raštiškas patvirtinimas, kad jis atitinka šiame punkte nurodytą kvalifikacijos reikalavimą.Kitos valstybės juridinis asmuo pateikia šalies, kurioje yra registruotas dalyvis, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas, jo galiojimo laikotarpiu yra priimtinas. |
| 3.1.1.2 | Tiekėjo vadovas, turintis teisę juridinio asmens vardu sudaryti sandorį, ar buhalteris (buhalteriai), ar kitas (kiti) asmuo (asmenys), turintis (turintys) teisę surašyti ir pasirašyti dalyvio apskaitos dokumentus, neturi teistumo (arba teistumas išnykęs ar panaikintas), dėl dalyvio (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už nusikalstamas veikas nuosavybei, turtinėms teisėms ir turtiniams interesams, intelektinei ar pramoninei nuosavybei, ekonomikai ir verslo tvarkai, finansų sistemai, valstybės tarnybai ir viešiesiems interesams | Tiekėjo, neatitinkančio šio reikalavimo, pasiūlymas atmetamas. | Išrašas iš teismo sprendimo arba Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, arba atitinkamos užsienio šalies institucijos dokumentas, išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. |
| 3.1.1.3. | Įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal valstybės, kurioje jis registruotas, ar valstybės, kurioje yra perkančioji organizacija, reikalavimus; tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 (penkiasdešimt) eurų | Tiekėjo, neatitinkančio šio reikalavimo, pasiūlymas atmetamas. | 1) Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, aš šalies, kurioje registruotas dalyvis, kompetentingos valstybės institucijos išduota pažymą.2) Jeigu dalyvis yra juridinis asmuo, registruotas Lietuvos Respublikoje, iš jo nereikalaujama pateikti dokumentų, įrodančių dalyvių įsipareigojimų, susijusių su socialinio draudimo įmokų mokėjimu. Perkančioji organizacija tikrina Valstybinio socialinio draudimo fondo valdybos internetinėje svetainėje paskutinės pasiūlymo pateikimo termino dienos duomenis.Kitos valstybės juridinis asmuo pateikia šalies, kurioje yra registruotas dalyvis, ar šalies, iš kurios jis atvyko, kompetentingos teismo ar viešojo administravimo institucijos išduotą pažymą. Nurodytas dokumentas turi būti išduotas ne anksčiau kaip 60 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas, jo galiojimo laikotarpiu yra priimtinas. |
| 3.1.1.4 | Dėl Tiekėjo (juridinio asmens) per pastaruosius vienus metus nebuvo priimtas ir įsiteisėjęs apkaltinamasis teismo nuosprendis už veiką, nustatytą Lietuvos Respublikos baudžiamojo kodekso 2921 straipsnio 1 dalyje. | Tiekėjo, neatitinkančio šio reikalavimo, pasiūlymas atmetamas. | Dalyvio deklaracija (priedas Nr. 3), patvirtinanti, kad dalyvis per pastaruosius 1 (vienerius) metus nėra įdarbinęs Lietuvos Respublikoje nelegaliai esančius trečiųjų šalių piliečius arba įdarbinęs penkis ir daugiau Lietuvos Respublikoje nelegaliai esančių trečiųjų šalių piliečių, arba įdarbinęs Lietuvos Respublikoje nelegaliai esantį trečiųjų šalių pilietį ypatingai išnaudojamo darbo sąlygomis, arba įdarbinęs Lietuvos Respublikoje nelegaliai esantį trečiųjų šalių nepilnametį pilietį. |

**3.1.2.Ekonominės ir finansinės būklės, techninio ir profesinio pajėgumo reikalavimai** [[4]](#footnote-4)

| **Eil.** **Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| --- | --- | --- | --- |
| 3.1.2.1 | Tiekėjas per pastaruosius 5 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 5 metus) iki pasiūlymų pateikimo dienos, privalo būti sėkmingai įvykdęs arba vykdyti bent vieną sutartį teikiant sistemų *serverių architektūros, debesų infrastruktūros implementaciją.* | Tiekėjo, neatitinkančio šio reikalavimo, pasiūlymas atmetamas | 1. Tiekėjo vadovo ar jo įgalioto asmens pasirašyta (-as) įvykdytos (-ų) ar vykdomos (-ų) sutarties (-čių) sąrašas, nurodant:1.1. užsakovą;1.2. sutarties vertę/įvykdytos sutarties dalies vertę;1.3. sudarymo ir/arba įvykdymo datas;1.4. užsakovų pažymas, kad darbai buvo atlikti ar atliekami tinkamai (Pažymose turi būti nurodyta sutarties suma, data ir vieta, pirkimo objektas, be to, ar darbai tinkamai užbaigti ar tinkamai atliekami.). |
| 3.1.2.2. | Tiekėjas per pastaruosius 5 metus (jei tiekėjas veikia trumpiau nei 5 metai, tai nuo jo registravimo pradžios) iki pasiūlymų pateikimo dienos privalo būti sėkmingai įvykdęs arba vykdyti bent vieną sutartį teikiant *duomenų sistemų paslaugas.* | Tiekėjo, neatitinkančio šio reikalavimo, pasiūlymas atmetamas. | Įrodant atitikimą šiam reikalavimui tiekėjas turi pateikti:- Per paskutinius 5 metus arba per laiką nuo Tiekėjo įregistravimo dienos (jeigu teikėjas vykdė veiklą mažiau nei 5 metus) įvykdytų ar vykdomų sutarčių, projektų sąrašas kartu su užsakovų pažymomis, kad darbai buvo atlikti ar atliekami tinkamai. Pažymose turi būti nurodyta sutarties suma, data ir vieta, pirkimo objektas, be to, ar darbai tinkamai užbaigti ar tinkamai atliekami. |
| 3.1.2.3. | Tiekėjas per pastaruosius 5 metus (jei tiekėjas veikia trumpiau nei 5 metai, tai nuo jo registravimo pradžios) iki pasiūlymų pateikimo dienos privalo būti įvykdęs arba tebevykdyti bent vieną konsultacinių paslaugų teikimo sutartį. | Tiekėjo, neatitinkančio šio reikalavimo, pasiūlymas atmetamas. | Įrodant atitikimą šiam reikalavimui tiekėjas turi pateikti:- per paskutinius 5 metus arba per laiką nuo tiekėjo įregistravimo dienos (jeigu teikėjas vykdė veiklą mažiau nei 5 metus) įvykdytų ar tebevykdomų sutarčių sąrašą, nurodant sutarties pavadinimą, esmę, datą, vietą, trukmę.Pateikiama dokumentų skaitmeninės kopijos. |
| 3.1.2.4. | Tiekėjas turi pasiūlyti specialistų komandą, tiesiogiai atsakingą už perkamos paslaugos suteikimą, kurioje būtų bent po vieną specialistą arba vienas specialistas gali turėti kelis išsilavinimus, atitinkantį (ius) reikalaujamą išsilavinimą:1. **Projekto vadovas**, tiesiogiai atsakingas už perkamos paslaugos suteikimą, kuris turi turėti:
	1. ne mažesnę kaip 5 metų vadovaujančio darbo patirtį
	2. turėti aukštąjį universitetinį išsilavinimą technologijų, socialinių ar gamtos mokslų srityje (ne žemesnis nei magistro laipsnis);
	3. būti įgyvendinus ne mažiau nei du MTEP projektus.
2. **Inžinierius,** turintis:
	1. aukštąjį universitetinį išsilavinimą technologijų arba fizinių mokslų srityje;
	2. turintis ne mažesnę nei 1 metų analogiško darbo patirtį.
3. **Tyrėjas – programuotojas**, turintis:
	1. aukštąjį universitetinį išsilavinimą technologijų arba fizinių mokslų srityje;
	2. turintis ne mažesnę nei 1 metų analogiško darbo patirtį.
 | Tiekėjo, neatitinkančio šio reikalavimo, pasiūlymas atmetamas. | Dokumentas (ai), įrodantys specialisto patirtį (paslaugos/projekto pavadinimas, aprašymas, įgyvendinimo laikotarpis, specialisto rolė projekte, dalyvavimo projekte laikotarpis (mėnesio tikslumu)):1. Projekto vadovo gyvenimo aprašymas (CV).
2. Projekto vadovo įgyvendintų/ įgyvendinamų projektų sąrašas.
3. Projekto vadovo išsilavinimą patvirtinančio diplomo kopija.
 |

**\* Pastabos:**

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

2) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

* 1. Jei bendrą pasiūlymą pateikia ūkio subjektų grupė, šių konkurso sąlygų *3.1.1.1- 3.1.1.4.* punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų *3.1.2.1. – 3.1.2.4.* punktuose nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu[[5]](#footnote-5).
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti , sudaryti sutartį)[[6]](#footnote-6).
1. **PASIŪLYMŲ RENGIMAS, PATEIKIMAS, KEITIMAS**
	1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateiktas pateikiamas raštu, pasirašytas tiekėjo ar jo įgalioto atstovo. Pasiūlymas teikiamas el. paštu mobilityroboticsLT@gmail.com**.**
	3. . Elektroninio laiško antraštėje turi būti nurodyta: „KONKURSUI: IT KONSULTACINIŲ PASLAUGŲ PIRKIMAS“.
	4. Tiekėjo pasiūlymas bei kita korespondencija pateikiama lietuvių kalba. Susirašinėjimas tarp pirkėjo ir tiekėjų vykdomas lietuvių kalba elektroniniu paštu. Jei atitinkamas dokumentas yra pateikiamas kita, nei reikalaujama, kalba, kartu turi būti pateikiamas jo vertimas į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tik vertėjo parašu, arba tiekėjo ar jo įgalioto asmens parašu.
	5. Pasiūlymo parengimo (ir vertimo) išlaidas padengia pats tiekėjas. Pateikiant atitinkamų dokumentų skaitmenines kopijas ir pasiūlymą pasirašant parašu, deklaruojama, kad kopijos yra tikros. Iškilus neaiškumams dėl pateiktų dokumentų tinkamumo pirkėjas gali paprašyti tiekėjo pateikti dokumentų originalus arba tinkamai patvirtintas kopijas (dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi)).
	6. **Pasiūlymą sudaro tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. Įgaliojimas pasirašyti pasiūlymą ir jo priedus vykdomam pirkimui (jei pasiūlymą pasirašo ne tiekėjo vadovas). Nesant pridėto įgaliojimo arba jei pridėtas įgaliojimas yra netinkamos formos arba negaliojantis, Pirkėjas turi teisę raštu pareikalauti pateikti įgaliojimą. Nepateikus įgaliojimo laikoma, kad įgaliotas asmuo neturi teisės atlikti veiksmus ar priimti sprendimus, susijusius su šiuo pirkimu, taip pat tokio tiekėjo pasiūlymas atmetamas ir toliau nenagrinėjamas. kita konkurso sąlygose prašoma informacija ir (ar) dokumentai.
		4. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		5. kita konkurso sąlygose prašoma informacija ir (ar) dokumentai.
	7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	8. Tiekėjas, pateikdamas pasiūlymą, turi siūlyti visą nurodytą *paslaugų apimtį*.
	9. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	10. Pasiūlymas turi būti pateiktas iki **2022 m. rugpjūčio mėn. 12 d. 15:00val**..[[7]](#footnote-7)*.* (Lietuvos Respublikos laiku) atsiuntus jį el. paštu*.* Tiekėjo prašymu Pirkėjas pateikia patvirtinimą el. paštu, kad tiekėjo pasiūlymas yra gautas, ir nurodo gavimo dieną, valandą ir minutę.
	11. Pasiūlymuose nurodoma *paslaugų* kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Tiekėjo kainos pasiūlymas turi būti pasirašytas elektroniniu parašu. Apskaičiuojant kainą, turi būti atsižvelgta į visą šių konkurso sąlygų 1 priede nurodytą *paslaugų apimtį*, kainos sudėtines dalis, į techninės specifikacijos reikalavimus ir pan. Į *paslaugos* kainą turi būti įskaityti visi mokesčiai ir visos tiekėjo išlaidos. Pasiūlyme nurodomų paslaugų kainos pateikiamos eurais (EUR) be PVM ir su PVM.
	12. Pasiūlymas turi galioti **ne trumpiau nei 90 dienų** nuo pasiūlymų termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
	15. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą el. paštu mobilityroboticsLT@gmail.com iki pasiūlymų pateikimo termino pabaigos.

1. **KONKURSO SĄLYGŲ PAAIŠKINIMAS IR PATIKSLINIMAS**
	1. Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Taisyklių 458 punkte nustatyta tvarka paskelbia pakeistą kvietimą dalyvauti pirkime.
	4. Pirkėjas nerengs susitikimų su tiekėjais dėl pirkimo dokumentų paaiškinimų.
	5. Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu elektroniniu paštu mobilityroboticsLT@gmail.com.
2. **PASIŪLYMŲ NAGRINĖJIMAS IR VERTINIMAS**
	1. Susipažinimo su pasiūlymais procedūra **vyks 2022 m. rugpjūčio 12 d. 16 val. 00 min.** (Lietuvos Respublikos laiku), dalyviams nedalyvaujant.
	2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas Konkurso sąlygų 6.1 punkte.
	3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	4. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;[[8]](#footnote-8)
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos;
	5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.[[9]](#footnote-9)
	6. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
	7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.[[10]](#footnote-10)
	9. Pasiūlymuose nurodytos kainos bus vertinamos eurais be PVM. [[11]](#footnote-11)
	10. Pirkėjo neatmesti pasiūlymai vertinami pagal mažiausios kainos kriterijų.
3. **PASIŪLYMŲ ATMETIMO PRIEŽASTYS**
	1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų, jei jie buvo taikomi;
		3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;[[12]](#footnote-12)
		4. pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
		5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, perkančiajai organizacijai nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.
4. **Derybos**
	1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms[[13]](#footnote-13)*.*
	2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų[[14]](#footnote-14).
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.[[15]](#footnote-15)
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.
5. **SPRENDIMAS DĖL LAIMĖTOJO NUSTATYMO**
	1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi *kainos didėjimo* tvarka. Jeigu kelių pateiktų pasiūlymų yra *vienodos kainos*, nustatant pasiūlymų eilę pirmesnis į šią eilę įrašomas tiekėjas, kurio pasiūlymas *įregistruotas anksčiausiai*.
	2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	3. *Mažiausią kainą pasiūlęs* tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
6. **PIRKIMO SUTARTIES SĄLYGOS**
	1. Pirkimo sutarties galiojimas, atsiskaitymo tvarka, kitas sąlygos:
		1. Pirkimo sutartis įsigalioja nuo jos pasirašymo dienos ir galioja kol Šalys sutaria ją nutraukti pirkimo sutartyje nustatytais atvejais arba kol sutarties galiojimas pasibaigia (visiškai įvykdomi įsipareigojimai), bet ne vėliau nei numatyta konkurso sąlygų 2.4 punkte.
		2. Sutartyje numatomos paslaugų perdavimas – priėmimas vykdomas pagal paslaugų priėmimo – perdavimo aktą (aktus), kuriuos pasirašo Tiekėjas bei Pirkėjas.
		3. Pagrindinės atsiskaitymo sąlygos: paslaugos vykdomos etapais (suderintu vykdymo grafiku), numatytais pirkimo – pardavimo sutartyje. Atlikti darbai apmokami po kiekvieno etapo pagal priėmimo – perdavimo aktą. Tiekėjas po paslaugos dalies suteikimo su Paslaugų perdavimo–priėmimo aktu bei sąskaita - faktūra ar lygiaverčiu dokumentu kreipiasi į Pirkėją. Mokėjimas atliekamas ne vėliau nei sutartyje numatytas apmokėjimo terminas (dienos) nuo priėmimo – perdavimo akto pasirašymo dienos.
	2. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu;
	3. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma);
	4. Vykdant pirkimo sutartį, esminės pirkimo sutarties sąlygos keičiamos nebus, jeigu:
		1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
		2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
		3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
		4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
	5. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.
	6. Už pirkimo sutartyje prisiimtų įsipareigojimų nevykdymą laiku Tiekėjas ir/arba Pirkėjas privalės sumokėti 0,05 proc. pirkimo sutarties vertės delspinigius už kiekvieną pradelstą dieną.
	7. Bet kuri Šalis neturi teisės be raštiško kitos Šalies sutikimo perduoti savo teises ir pareigas pagal šią Sutartį bet kokiai trečiai šaliai.
	8. Pirkimo sutarties įvykdymo užtikrinimo nereikalaujama.
7. **Baigiamosios nuostatos**
	1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, tuomet apie nutrauktą pirkimą paskelbia [www.esinvesticijos.lt](http://www.esinvesticijos.lt).
	3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
	4. Informacija, pateikta pasiūlymuose, išskyrus nurodytą konkurso sąlygų 11.3 p., tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami.
8. **Priedai**
	1. Techninė specifikacija.
	2. Pasiūlymo forma.
	3. Dalyvio deklaracija.

UAB „Mobility Robotics“ konkurso sąlygų **priedas Nr. 1**

**TECHNINĖ SPECIFIKACIJA**

**Pirkimo objektas: *IT KONSULTACINIŲ PASLAUGŲ PIRKIMAS***

Jei apibūdinant pirkimo objektą yra nurodytas konkretus modelis ar šaltinis, konkretus procesas arba sistemas ženklas, patentas, tipai, konkreti kilmė ar gamyba, laikyti, kad pirkėjas šį nurodymą pateikia įrašant žodžius „arba lygiavertis“.

UAB „Mobility Robotics“ (toliau – Pirkėjas) perka šias konsultavimo paslaugas - IT konsultacines paslaugas/ mokymų paslaugas:

|  |  |
| --- | --- |
| Eil. Nr. | Paslaugos pavadinimas |
| 1. | IT konsultacinės paslaugos/ mokymų paslaugos - serverių architektūros ir debesų infrastruktūros implementacijos klausimais, ruošiant Privačių parkavimo vietų dalinimosi platformos prototipo, Integracijos su valstybinėmis parkavimo rinkliavos platformomis ir Centralizuotos parkavimo rinkliavos sistemos prototipo serverių techninės architektūros planus |

**REIKALAVIMAI PIRKIMŲ OBJEKTUI**

Paslaugų suteikimo detalesnė techninė specifikacija:

*Prototipo serverių techninės architektūros planų klausimais*

1. Atlikti panašių platformų „Wiremap“ analizę, išgryninti geriausius vartotojo sąsajos funkcionalumus, pateikiant min. 3 alternatyvas.
2. Išanalizuoti ir pateikti alternatyvių (konkurentų) Web platformos funkcionalumų  ypatumus, atliekant lyginamąją analizę min (3vnt.)
3. Atlikti būsimos Web platformos turinio sudėties modeliavimą taikant dedukcijos metodą ir remiantis analizės rezultatais (žr. punktą nr. 2)
4. Išanalizuoti ir pateikti alternatyvių (konkurentų) mobiliųjų programėlių funkcionalumų ypatumus, atliekant lyginamąją analizę min (3vnt.)
5. Atlikti būsimos mobiliosios programėles turinio sudėties modeliavimą taikant dedukcijos metodą ir remiantis analizės rezultatais (žr. punktą nr. 2)
6. Įvertinti tinkamiausias programavimo kalbas skirtas tokio tipo Web platformos kūrimui:
7. Frontend (pvz. React, Angular,)
8. Backend (pvz. Typescript, Javascript, Java)

Argumentuotai išskirti privalumus ir trūkumus remiantis ankstesne patirtimi – sudarytį rekomendacijas.

1. Įvertinti tinkamiausias programavimo kalbas skirtas tokio tipo mobilios aplikacijos kūrimui:
2. Frontend (pvz. React Native Flutter)
3. Backend (pvz. Typescript, Javascript, Java)

Argumentuotai išskirti privalumus ir trūkumus remiantis ankstesne patirtimi – sudarytį rekomendacijas.

1. Nustatyti ir apskaičiuoti serverių resursų skirtingiems poreikiams tenkinti:
2. Iki 10 tūkst. aktyvių sesijų vienu metu;
3. Iki 50 tūkst. aktyvių sesijų vienu metu;
4. Iki 100 tūkst. aktyvių sesijų vienu metu;
5. Virš Iki 100 tūkst. aktyvių sesijų vienu metu.
6. Sudaryti ekonomiškai naudingiausio  platformos talpinimo plano pasisrinkimą  (remiantis skaičiavimais) atsižvelgiant į aukščiau išdėstytus kriterijus, sudaryti top 5 pasaulinių tiekėjų sąrašą išskiriant trūkumus ir privalumus, pateikiant rekomendacijas.
7. Sudaryti rizikų valdymo planą visiems diegimo žingsniams pateikiant rizikų mažinimo ar išvengimo strategijas.
8. Atlikus panašių sistemų analizė pateikti web platformos ir mobiliosios programėlės integracijos strategiją su kuriamais/ esamais kelio užtvarų valdikliais.
9. Atlikus panašių sistemų analizė pateikti web platformos ir mobiliosios programėlės integracijos strategiją su bankinėmis mokėjimo sistemomis.
10. Atlikus panašių sistemų analizė pateikti web platformos ir mobiliosios programėlės integracijos strategiją su trečiųjų šalių gamintojų sistemomis ir valdikliais.
11. Nuolat konsultuoti bet kokiais su serverių architektūros ir debesų infrastruktūros implementacijos klausimais.

Paslaugų teikimo terminas - 2 (du) mėnesiai nuo paslaugų sutarties pasirašymo dienos.

 UAB „Mobility Robotics“ konkurso sąlygų **priedas Nr. 2**

**UAB “Mobility Robotics”**

**PASIŪLYMAS**

**DĖL *IT KONSULTACINIŲ PASLAUGŲ PIRKIMO***

|  |
| --- |
| 20 - - . |
| *data* |
|  |
| *Vieta* |

|  |  |
| --- | --- |
| Tiekėjo pavadinimas |  |
| Tiekėjo juridinio asmens kodas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame svetainėje www.esinvesticijos.lt **2022-\_\_-\_\_\_**.

2) konkurso sąlygose;

3) pirkimo dokumentų prieduose.

Mes siūlome:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pavadinimas** | **Kiekis** | **Mato** | **Kaina,** **Eur (be PVM)** | **Kaina,** **Eur (su PVM)** |
| **vnt.**  |
| **1** | **2** | **3** | **4** | **5** | **6** |
| 1. | *IT konsultacinės paslaugos/ mokymų paslaugos - serverių architektūros ir debesų infrastruktūros implementacijos klausimais, ruošiant Privačių parkavimo vietų dalinimosi platformos prototipo, Integracijos su valstybinėmis parkavimo rinkliavos platformomis ir Centralizuotos parkavimo rinkliavos sistemos prototipo serverių techninės architektūros planus* |  | val. |   |   |
|   | **IŠ VISO (bendra pasiūlymo kaina)** |   |   |

Siūloma Paslauga visiškai atitinka techninėje specifikacijoje nurodytas sąlygas.

Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil.Nr.** | **Pateiktų dokumentų pavadinimas** | **Dokumento puslapių skaičius** |
| 1. |  |  |
| 2. |  |  |
|  |  |  |

Pasiūlymas galioja iki 20 \_\_-\_\_\_-\_\_\_ d.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

UAB „Mobility Robotics“ konkurso sąlygų **priedas Nr. 3**

Dalyvio pavadinimas

UAB „Mobility Robotics“

**DALYVIO DEKLARACIJA**

Data

Aš, direktorius \_\_\_\_\_\_\_\_\_\_\_, patvirtinu, kad mano vadovaujamai įmonei \_\_\_\_\_\_\_\_\_\_\_\_\_\_\_\_\_\_\_\_

 *Vardas, pavardė dalyvio įmonės pavadinimas*

(toliau – Tiekėjas), dalyvaujančiai UAB „Mobility Robotics“ vykdomame pirkime **IT konsultacinių paslaugų pirkimas**, paskelbtame 2022-08-02 dieną [www.esinvesticijos.lt](http://www.esinvesticijos.lt),

dėl Tiekėjo (juridinio asmens) per pastaruosius vienus metus nebuvo priimtas ir įsiteisėjęs apkaltinamasis teismo nuosprendis už veiką, nustatytą Lietuvos Respublikos baudžiamojo kodekso 2921 straipsnio 1 dalyje;

Tiekėjas per pastaruosius 1 (vienerius) metus nėra įdarbinęs Lietuvos Respublikoje nelegaliai esančius trečiųjų šalių piliečius arba įdarbines penkis ir daugiau Lietuvos Respublikoje nelegaliai esančių trečiųjų šalių piliečių, arba įdarbinęs Lietuvos Respublikoje nelegaliai esantį trečiųjų šalių pilietį ypatingai išnaudojamo darbo sąlygomis, arba įdarbinęs Lietuvos Respublikoje nelegaliai esantį trečiųjų šalių nepilnametį pilietį;

Man žinoma, kad jeigu mano pateikta deklaracija yra melaginga, dalyvio pateiktas pasiūlymas bus atmestas. Dalyvis, už deklaracijoje pateiktos informacijos teisingumą, atsako įstatymų nustatyta tvarka.

|  |  |  |  |  |
| --- | --- | --- | --- | --- |
|  |  |  |  |  |
| *Tiekėjo vadovo arba jo įgalioto asmens pareigos* |  | *parašas* |  | *Vardas Pavardė* |

1. Neįvykus konkursui ir dėl to vykdant pakartotinį pirkimą Taisyklių 461.1 punkto pagrindu, negali būti keičiamos esminės pirkimo sąlygos: tiekėjų kvalifikaciniai reikalavimai, minimalūs techniniai ir (arba) funkciniai perkamų prekių, paslaugų ir darbų reikalavimai ir (arba) norimo rezultato apibūdinimas bei tiekėjų pasiūlymų vertinimo kriterijai. [↑](#footnote-ref-1)
2. Jeigu neįmanoma nurodyti tikslių kiekių, rekomenduojama nurodyti preliminarius, kurie susidarytų normaliomis sąlygomis vykdant numatytą pirkimo sutartį ar pirkimo sutartis. Jeigu kartu su prekėmis perkamos paslaugos ir (ar) darbai, su paslaugomis perkamos prekės ir (ar) darbai, su darbais perkamos prekės ir (ar) paslaugos, techninėje specifikacijoje nurodomi reikalavimai kartu perkamoms prekėms, paslaugoms, darbams. [↑](#footnote-ref-2)
3. Neperkančioji organizacija, atsižvelgdama į pirkimo objekto vertę, sudėtingumą, turi nustatyti minimalius tiekėjų kvalifikacijos reikalavimus. Šie reikalavimai turi būti pagrįsti, proporcingi pirkimo objektui, konkretūs, aiškūs, tikslūs ir visiems suprantami. Keliami kvalifikacijos reikalavimai negali dirbtinai riboti konkurencijos. Rengiant tiekėjų kvalifikacijos reikalavimus galima atsižvelgti į Tiekėjo kvalifikacijos reikalavimų nustatymo metodiką, patvirtintą Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105. [↑](#footnote-ref-3)
4. Jeigu konkurso sąlygų 2.2 punkte nurodoma, kad pirkimas yra skirstomas į dalis, šie reikalavimai, jei reikia, nustatomi kiekvienai pirkimo daliai atskirai. [↑](#footnote-ref-4)
5. Pirkėjas, nustatydamas minimalius kvalifikacijos reikalavimus ūkio subjektų grupei, kuri pateiks bendrą pasiūlymą, turi užtikrinti, kad nebūtų dirbtinai ribojama galimybė ūkio subjektų grupei dalyvauti pirkime. Projekto vykdytojas turi siekti, kad ūkio subjektų grupės narių pajėgumai būtų sumuojami, ir tik pagrįstais atvejais gali reikalauti, kad kai kuriuos kvalifikacijos reikalavimus atitiktų kiekvienas (ar kažkuris vienas) grupės narys. [↑](#footnote-ref-5)
6. Jei nusprendžiama, kad pirkime dalyvaujanti ūkio subjektų grupė turi sudaryti jungtinės veiklos sutartį. [↑](#footnote-ref-6)
7. Pasiūlymų pateikimo terminas negali būti trumpesnis negu 7 dienos nuo pirkimo paskelbimo Europos Sąjungos fondų investicijų svetainėje www.esinvesticijos.lt [↑](#footnote-ref-7)
8. Šis punktas rašomas kai numatyta vertinti tiekėjų kvalifikaciją [↑](#footnote-ref-8)
9. Šis punktas rašomas kai numatyta vertinti tiekėjų kvalifikaciją [↑](#footnote-ref-9)
10. Pirkėjas turi įvertinti riziką, ar tiekėjas, kurio pasiūlyme nurodyta neįprastai maža kaina, sugebės tinkamai įvykdyti pirkimo sutartį, bei užtikrinti, kad nebūtų sudaromos sąlygos konkurencijos iškraipymui. Pasiūlyme nurodyta prekių, paslaugų ar darbų neįprastai maža kaina – tai tiekėjo pasiūlyme nurodyta kaina, kuri pirkėjo vertinimu gali būti nepakankama viešojo pirkimo–pardavimo sutarties tinkamam įvykdymui. [↑](#footnote-ref-10)
11. Jei 4 punkte nurodyta, kad kainos pasiūlymuose gali būti nurodomos ir kita valiuta, šiame punkte nurodoma, kad pasiūlyme nurodyta kaina užsienio valiuta bus perskaičiuota eurais pagal Europos Centrinio Banko paskelbtą euro ir užsienio valiutos santykį paskutinę pasiūlymų pateikimo dieną [↑](#footnote-ref-11)
12. 8.1.1 ir 8.1.2 punktai rašomi kai numatyta vertinti tiekėjų kvalifikaciją [↑](#footnote-ref-12)
13. Pasirinkti, jei pirkimo būdas – konkursas su galimybe derėtis [↑](#footnote-ref-13)
14. Galima numatyti tik konkrečias sąlygas, dėl kurių planuojama derėtis. Derybomis turi būti siekiama pagerinti pasiūlymus, kad projekto vykdytojas galėtų pirkti darbus, prekes ir paslaugas, kurie visiškai atitinka jų konkrečius poreikius. [↑](#footnote-ref-14)
15. Galima numatyti, kad derybos vykdomos raštu ar elektroniniu paštu. Tokiu atveju reikėtų nurodyti adresą ar elektroninio pašto adresą, kuriuo vyks susirašinėjimas; nurodyti kontaktinį asmenį (pvz. komisijos pirmininką ar daryti nuorodą į šių pirkimo sąlygų 1.6 punktą.). Jei derybos vykdomos raštu, atitinkamai reikia koreguoti 8.5 punktą [↑](#footnote-ref-15)